Άντρας που φοράει κάλτσες και πέδιλα
 Άντρας που φοράει κάλτσες και πέδιλα
 Πέδιλα φορεμένα με λευκές κάλτσες μέχρι τον αστράγαλο.
Ο συνδυασμός **κάλτσας και πέδιλου** είναι αμφιλεγόμενος στιλιστικός συνδυασμός που έχει αναχθεί σε κοινωνικό φαινόμενο το οποίο συζητείται σε διάφορες χώρες και πολιτισμούς. Σε ορισμένα μέρη, θεωρείται απαγορευτικός συνδυασμός.

Ιστορία
-------

 Το παλαιότερο γνωστό ζευγάρι από κάλτσες που δημιουργήθηκε με μια τεχνική πλεξίματος. Τα χωρισμένα δάχτυλα σχεδιάστηκαν για χρήση των καλτσών με πέδιλα. Χρονολογούνται από 300-500 και βρέθηκαν σε ανασκαφές στον Οξυρύνχο του Νείλου στην Αίγυπτο.
Τα πρώτα αποδεικτικά στοιχεία για τη χρήση κάλτσας και πέδιλου τεκμηριώνονται στον αρχαιολογικό χώρο μεταξύ Dishforth και Leeming στο Βόρειο Γιορκσάιρ της Αγγλίας. Η ανακάλυψη δείχνει ότι οι αρχαίοι Ρωμαίοι φορούσαν κάλτσες με πέδιλα τουλάχιστον πριν από 2.000 χρόνια.

Αντιδράσεις
-----------

Ο Saurabh Bhatia, συγγραφέας του βιβλίου *Ινδικό εταιρικό σαβουάρ βιβρ*, συμβουλεύει τους αναγνώστες: "Εάν, για κάποιο λόγο, δεν φοράτε κάλτσες με πέδιλα, βεβαιωθείτε ότι τα δάχτυλα των ποδιών σας είναι καθαρά και τα νύχια των δακτύλων σας είναι κομμένα κοντά".  Ο Joshua Belter, συγγραφέας του έργου *Βιβλίο κανόνων: Ο σωστός τρόπος για να κάνεις τα πάντα*, επισημαίνει ότι η χρήση κάλτσας με πέδιλα μειώνει την πιθανότητα να δροσίζονται τα πόδια.  Ωστόσο, τα εγχειρίδια ενεργειακού σχεδιασμού περιλαμβάνουν ελαφρές κάλτσες και πέδιλα ως μέρος μιας ενδυμασίας τροπικού τύπου.  

### Τοπικές αντιδράσεις

#### Γερμανία

Σύμφωνα με τον Brian Shea της εφημερίδας *The Evening Sun*, ο συνδυασμός κάλτσας και πέδιλου είναι δημοφιλής σε άτομα παλαιότερων γενεών καθώς και στους Γερμανούς.  Στην Ελλάδα, η συσχέτιση του στιλιστικού αυτού συνδυασμού με τουρίστες που προέρχονται από τη Γερμανία είναι τόσο εκτεταμένη, ώστε η γερμανική πρεσβεία στην Ελλάδα ευχήθηκε το 2019 καλό καλοκαίρι στους ακολούθους της στο Twitter με μια φωτογραφία δύο ποδιών με πέδιλα και κάλτσες οι οποίες είχαν τα χρώματα της γερμανικής σημαίας. 

#### Ηνωμένο Βασίλειο

Σύμφωνα με την εφημερίδα *The China Post*, οι Βρετανοί είναι «φημισμένοι για ατοπήματα μόδας, όπως ο συνδυασμός κάλτσας και πέδιλου». 

#### Τσεχία

Ο συνδυασμός αυτός θεωρείται μάλλον αντιαισθητικός και στην Τσεχία. Ωστόσο, κάποιοι προτιμούν να φορούν κάλτσα με πέδιλο, ενώ ένα μέρος του πληθυσμού προτιμά και τις δύο επιλογές (δηλαδή πέδιλα με ή χωρίς κάλτσες). 

#### Ελλάδα

Στην Ελλάδα, ο συνδυασμός θεωρείται επίσης αντιαισθητικός και θεωρείται ότι χαρακτηρίζει κυρίως Βορειοευρωπαίους επισκέπτες της χώρας, για τους οποίους σπάνια χρησιμοποιείται το επίθετο *καλτσοπέδιλος*, λέξη που έχει αρχίσει να καταγράφεται και σε λεξικά της ελληνικής αργκό.  Κατά γενική παραδοχή η συνύπαρξη κάλτσας και πέδιλου είναι ένα θέαμα που συνδέεται μόνο με τουρίστες  και το οποίο συνηθίζουμε να "κοροϊδεύουμε".   Στο βιντεοκλίπ της Μαρίνα Σάττι για το καινούριο της τραγούδι «ΖΑΡΙ» με το οποίο η Ελλάδα συμμετέχει στη Eurovision 2024 το καλτσοπέδιλο υποδεικνύει σατιρικά την «ξένη» ταυτότητα του τουρίστα.

#### ΗΠΑ και Καναδάς

Ο συνδυασμός κάλτσας με πέδιλο είναι συνηθισμένο φαινόμενο σε περιοχές των Βορείων Ηνωμένων Πολιτειών Αμερικής και του Καναδά.    Η ασφαλιστική εταιρεία PEMCO με έδρα το Σιάτλ χρησιμοποίησε τον χαρακτηρισμό "Sandals & Socks Guy" (*καλτσοπέδιλος*) ως μέρος μιας διαφημιστικής εκστρατείας της το 2007 ως τυπικό δείγμα μόδας των περιοχών του Βορειοδυτικού Ειρηνικού.   Η εφημερίδα *Daily Dot* αναφέρει ότι ο συνδυασμός «πέδιλα και κάλτσες» αποτελεί αντικείμενο αναζήτησης σε διαδικτυακές μηχανές με μεγαλύτερη συχνότητα στην περιοχή της Ουάσιγκτον παρά σε οποιαδήποτε άλλη πολιτεία. 

### Στιλιστική τάση της δεκαετίας του 2010

Το 2010, η εφημερίδα *Daily Telegraph* ανέφερε ότι ο ο συνδυασμός κάλτσας και πέδιλου ήταν στη μόδα για τη σεζόν άνοιξη / καλοκαίρι της ίδιας χρονιάς.  Αντίστοιχα αφιερώματα έχουν γίνει την ίδια περίοδο και μέχρι αρκετά αργότερα και σε ελληνικά ΜΜΕ, όπως *Η* *Αυγή*  το *Protagon*  και *Τα Νέα*.  Ξεκινώντας από το 2010 και πάλι το 2014, αρκετές πηγές ανέφεραν ότι οι ο στιλιστικός συνδυασμός είχε γίνει τάση στις Ηνωμένες Πολιτείες και το Ηνωμένο Βασίλειο, με εμφανίσεις σε αρκετές επιδείξεις μόδας, σχεδιαστών όπως (μεταξύ άλλων) οι Vivienne Tam και Mary-Kate και Ashley Olsen (2014).

Βιβλιογραφικές πηγές
--------------------

* Acton, Johnny; Adams, Tania; Packer, Matt (2006), *The Origin of Everyday Things*, New York: Sterling, ISBN 978-1-4027-4302-3,
* Belter, Joshua (2012), *The Book of Rules: The Right Way to Do Everything*, HOW Books, ISBN 9781440310317,
* Bhatia, Saurabh (2008), *Indian Corporate Etiquette*, σελ. 29, ISBN 9788190696401,
* Butera, Federico M. (1999), «Principles of thermal comfort», *Architecture – Comfort and Energy*, Elsevier, σελ. 39–66, ISBN 0080560601,
* Chickowski, E. (2012), *Moon Washington*, Moon Handbooks, Avalon Travel Publishing, ISBN 978-1-61238-261-6, ανακτήθηκε στις 2015-10-05 [*νεκρός σύνδεσμος*]
* Haupt, L.L. (2009), *Crow Planet: Essential Wisdom from the Urban Wilderness*, Little, Brown, ISBN 978-0-316-05339-6, ανακτήθηκε στις 2015-10-05
* Langley, Alex (2012), *The Geek Handbook*, Krause Publications, σελ. 30, ISBN 978-1440232923,  [*νεκρός σύνδεσμος*]
* Parsons, K. (2010), «Thermal comfort in buildings», στο: Hall, Matthew R, επιμ. *Materials for energy efficiency and thermal comfort in buildings*, Elsevier, σελ. 127–147, ISBN 978-1845699277,
* Reay, Dave (2005), *Climate Change Begins at Home: Life on the Two-Way Street of Global Warming*, Macmillan, σελ. 46, ISBN 0230579701,

Παραπομπές
----------

1. ↑  Alleyne, Richard (25 Αυγούστου 2010). «Romans wore socks with sandals, new British dig suggests». *The Telegraph* (στα Αγγλικά). Ανακτήθηκε στις 21 Ιουνίου 2016.
2. ↑  Acton, Adams & Packer 2006, σελ. 241.
3. ↑  Bhatia 2008, σελ. 42.
4. ↑  Belter 2012, σελ. 132.
5. ↑  Parsons 2010, σελ. 138.
6. ↑  Butera 1999, σελ. 44.
7. ↑  Shea, Brian (7 Ιουλίου 2008). «Regular Guy: Power to the Relaxation Revolution» (στα Αγγλικά). Hanover, Pennsylvania: The Evening Sun. Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 1 Αυγούστου 2013.
8. ↑  Newsroom (22 Ιουνίου 2019). «Η γερμανική πρεσβεία στην Αθήνα εύχεται καλό καλοκαίρι με... πέδιλο και κάλτσα». *CNN.gr*. Ανακτήθηκε στις 18 Ιουλίου 2021.
9. ↑  «Britons are worst-dressed European tourists: study» (στα Αγγλικά). The China Post (originally Agence France-Presse. 7 Ιουνίου 2010. Αρχειοθετήθηκε από το πρωτότυπο στις 9 Ιουνίου 2010. Ανακτήθηκε στις 1 Αυγούστου 2013.
10. ↑  «Spor o ponožky v sandálech mě pobavil, píše Američan v reakci na Škromacha». *Lidové noviny* (στα Τσεχικά). lidovky.cz. 1 Αυγούστου 2013. Ανακτήθηκε στις 1 Αυγούστου 2013.
11. ↑  «καλτσοπέδιλος - SLANG.gr». *www.slang.gr*. Ανακτήθηκε στις 18 Ιουλίου 2021.
12. ↑  «ΨIΘΥΡΙΣΤΑ ΚΑΙ... ΑΛΛΑ». *www.eleftheria.gr*. Ανακτήθηκε στις 18 Ιουλίου 2021.
13. 1 2  TANEA Team (2 Αυγούστου 2020). «Κάλτσα με σανδάλι: Τελικά γιατί τα αγαπούν οι Γερμανοί;». *Τα Νέα*. Ανακτήθηκε στις 18 Ιουλίου 2021.
14. 1 2  Σουγκανίδου, Κιάρα (20 Ιουλίου 2016). «Πώς το πέδιλο με κάλτσα επιβλήθηκε στην ανδρική μόδα». *Protagon*. Ανακτήθηκε στις 18 Ιουλίου 2021.
15. ↑  Diamantopoulou, Lilia (9 Μαρτίου 2024). «Mit Socken und Sandalen zum Eurovision Song Contest 2024». *Black Greece* (στα Γερμανικά). Ανακτήθηκε στις 9 Μαρτίου 2024.
16. ↑  Haupt 2009, σελ. 30.
17. ↑  Steve Scher (August 13, 2010), «Pacific Northwest Fashion», *Weekday* (KUOW), ανακτήθηκε στις 2021-07-18
18. ↑  Chickowski 2012, σελ. 68.
19. ↑  Christina Corrales-Toy (August 29, 2014), «Newcastle native inspires PEMCO's newest Northwest Profile», *Newcastle News* (Newcastle, Washington), ανακτήθηκε στις 2021-07-18
20. ↑  Jennifer Gehrt (March 1, 2010), *"We're a Lot Like You" PEMCO's Campaign*, Seattle: Communique PR,
21. ↑  Josh Katzowitz (August 26, 2015), «America's most shameful Google searches, state by state», *The Daily Dot*,
22. ↑  Alexander, Hilary (10 Απριλίου 2010). «Socks with sandals are on trend for spring/summer 2010» (στα Αγγλικά). The Daily Telegraph. Αρχειοθετήθηκε από το πρωτότυπο στις 8 Δεκεμβρίου 2010. Ανακτήθηκε στις 1 Αυγούστου 2013.
23. ↑  «Ιστορίες για το καλοκαίρι / Πέδιλο με κάλτσα». *Αυγή*. 14 Αυγούστου 2019. Ανακτήθηκε στις 18 Ιουλίου 2021.
24. ↑  
Magsaysay, Melissa (2014-04-05). «Wearing socks with sandals is suddenly fashionable» (στα αγγλικά). *Los Angeles Times*. ISSN 0458-3035.. Ανακτήθηκε στις 2019-01-08.
25. ↑  Persad, Michelle (13 Μαΐου 2015). «Why It's Not A Bad Idea To Wear Socks With Your Sandals». *HuffPost* (στα Αγγλικά). Ανακτήθηκε στις 8 Ιανουαρίου 2019.
26. ↑  Cheng, Andrea. «From Taboo to Trend: Sock-and-Sandal Pairings Are Really Happening». *InStyle* (στα Αγγλικά). Αρχειοθετήθηκε από το πρωτότυπο στις 24 Οκτωβρίου 2018. Ανακτήθηκε στις 8 Ιανουαρίου 2019.
27. ↑  Kim, Olivia. «What's Up, Olivia: Socks & Sandals». *Nordstrom* (στα Αγγλικά). Αρχειοθετήθηκε από το πρωτότυπο στις 5 Οκτωβρίου 2015. Ανακτήθηκε στις 8 Ιανουαρίου 2019.
28. ↑  Mirchandani, Raakhee· Moussavian, Anahita (14 Μαΐου 2010). «Should you rock socks and sandals?». *New York Post* (στα Αγγλικά). Ανακτήθηκε στις 8 Ιανουαρίου 2019.
29. ↑  Stein, Sadie. «Socks And Sandals: A Meditation». *Jezebel* (στα Αγγλικά). Ανακτήθηκε στις 8 Ιανουαρίου 2019.
30. ↑  Woo, Stu· Smith, Ray A. (15 Σεπτεμβρίου 2015). «I'll Be Darned, Wearing Socks With Sandals Is Fashionable». *The Wall Street Journal* (στα Αγγλικά). Ανακτήθηκε στις 8 Ιανουαρίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Κάλτσα και πέδιλο στο Wikimedia Commons